Mika

***❞ 𝒲 𝒶 𝓉 𝒶 𝓈 𝒽 𝒾   𝓌 𝒶   𝓉 𝒶 𝒹 𝒶   𝓀 𝑜 𝓌 𝒶 𝓈 𝓊   𝒹 𝒶 𝓀 𝑒   𝒹 𝒶... 𝓀 𝑜 𝓃 𝑜   𝓀 𝓊 𝓈 𝒶 𝓉 𝓉 𝒶   𝓈 𝑒 𝓀 𝒶 𝒾   𝓌 𝑜. ❝***

## Mika

### Teljes név

𝓢𝓪𝓲𝓱𝓪𝓻𝓪 𝓜𝓲𝓴𝓪 (Felvett név)
Keresztnév jelentése:

* 御化 - „szép változás”
* 神化 - „isteni átalakulás”

## Megnevezések

### Fedőnevek

Hős korszakában ragadtak rá:* Kamereon - Kame
* Copycat - Cat
* Duplicate - Kate

Bűnöző korszakában kapta:

* Bakeneko
* Kitsune
* Obake
* Nisemono
* Shinokagami

## Biológia

### Betegségek

* Kutyaszőr-allergia
* Pollenallergia

## Megjelenés

### Hajszín

Barna/Vörös (Gyakran lilás árnyalatú ➝ Sötét ametiszt)

## Szakmai

### Foglalkozás

* Hős (Korábban)
* Gonosztevő (Korábban?)
* Tudós (Jelenleg)

## Adottságok

### Tehetségek

* Éneklés
* Jó tanulási készség

### Gyenge pontok

* Alkohol
* Szerelem

### Különleges képességek

* Alakváltás
* „Perfectio”

## Egyéb

### Beszélt nyelvek

* Angol
* Japán
* Orosz
* Német

## Eredet

##### *„A gonosz halhatatlan. Nem pusztul el, csak új arcot ölt, más nevet vesz fel, és noha már találkoztunk vele, attól még nem leszünk védettek ellene. A villám kétszer is becsaphat ugyanoda.”*

A történet szerint ő egy alternatív világból érkező **gonosztevő**, a főváros egyik központi alakjának (Hitomi) sátáni verziója, aki azért jött ide, hogy bajt keverjen, majd miután kellően kiszórakozta magát, el is pusztítson mindent. Első tervei egyike volt, hogy megöli és átveszi az evilági énjének helyét, ami mostanra (némileg?) módosult.

Ha úgy vesszük, **szökevény.** A saját világában az egyik legveszélyesebb bűnözőként tartják számon, rács mögött lenne a helye, nem is akármennyi időre. Örökre.

Tipikus *„*egy arcos főgonosz*”* karakternek indult, akinek a sztori végén meg kellene halnia, vagy köddé kéne válnia, de ami biztos, hogy mindenképpen le kellene győzetnie. Ehhez képest most éppen az esküvőjét tervezgeti vígan, milyen vicces. Pláne, hogy pont a vőlegényt akarta elsők között eltenni láb alól... Sosem gondolta volna, hogy az olyasmire vetemedne, hogy megkérje a kezét. Ennél a pontnál kénytelen-kelletlen ismerte be, hogy két csalódás után újra szerelembe esett. Úgy gondolja, ha ez gyengeség is, ezúttal biztosan az előnyére tudja kovácsolni.

## Személyiség

Szóval mellőzve mindenféle indokot, ami magyarázat lehet erre, a fentiekből tisztán megállapítható: Ő egy önző, kétszínű, aljas, rosszindulatú, érzéketlen, és nem mellesleg elvetemült nőszemély, akinek mégis van legalább egy barátja (Sarah), persze... Ugyanebből a kategóriából.

Jellemző rá a kárörvendés, szeret szórakozni az emberekkel, érdekes helyzeteket teremteni, összeugrasztani őket, és a többi... Hajlamos túlzásokba is esni. De szerencséjére lelkiismerete már nem igazán van, ezért bármit is tesz, nem lesznek álmatlan éjszakái... Azt általában inkább Ő szokott másoknak okozni.

Úgy általánosságban nem keresi a bajt minden áldott percben, néha gondol a következményekre is, amiből leszűrhető, hogy van esze. Nem rohan fejjel a falnak, legalábbis akkor nem kockáztat, ha túl nagyot bukhat.

## Kinézet

Alakváltóként igen sok lehetőség áll rendelkezésére, de nagy általánosságban abból dolgozik, amivel alapjáraton rendelkezik. Legtöbbször a látszólagos korán változtat, skálája körülbelül a fiatal tinilánytól a húszas évei közepén járó nőig terjed. Azt használja, amelyik épp előnyösebb.

Ajkai hullámos vonala, és a sminkje elég *„cicás”* tud lenni.

Észrevehetően nagyobb hangsúlyt fektet domborulataira, mint a többi Hitomi, de eleve más alkat, mint *„az a kettő”.* Nem csak stílusban térnek el, ő egy kicsivel többet is nyom náluk, és nem nehéz kitalálni mely területekre szaladtak fel a plusz kilói, amiben meglepő módon semmi trükk nincs.

Hullámos, néha szinte göndör haja teszi még egyedibbé.

Öltözködése elég változatos, anélkül is, hogy képességével a kinézetéhez alakítaná. Ruhatára főleg csinos, felnőtt nő benyomását keltő darabokból áll, de a tinilány jelenséghez hűen iskolai egyenruha is található benne. Szeret ruhákra és fodrászra költeni, és átlagos ember módjára készülődni.

## Képességek

Egy rendkívül veszélyes erő birtokában van. Kinézet, emlékek, képességek... Mindet el tudja lopni tőled, ráadásul mindezt egyetlen egy érintéssel. Persze csak akkor tesz ilyet, ha az megéri neki. A gond az, hogy olyankor mindig valami rosszaságon töri a fejét...

Alakváltó eredetileg, de talán nem is ez az a képesség, ami miatt veszélyesnek lehet nevezni. Már gyerekként kitűnt a társai közül a nagyszerű eredményeivel, később több osztályt is ugrott emiatt. Bármibe is fogott bele, azt nem tudta nem tökéletesen csinálni, a legminimálisabb gyakorlással fejlesztette tökélyre az összes képességet, amely a birtokába került a sajátján keresztül. Végül ezt egy másodlagos adottsággal voltak kénytelenek magyarázni, a képesség pedig a *„perfectio”* (tökéletesítés) nevet kapta.

Egyéb: Talán lényeges lehet megemlíteni, hogy valamivel lassabban öregszik az átlag embereknél, miután egy olyan dimenzióban is látogatást tett, melynek ez az utóhatása.